CELEX: 62020TN0525
Language: sl
Date: 2020-08-14 00:00:00
Title: Zadeva T-525/20: Tožba, vložena 14. avgusta 2020 – ITD in Danske Fragtmænd/Komisija

16.11.2020   
            
            
               SL
            
            
               Uradni list Evropske unije
            
            
               C 390/38
            
         
      Tožba, vložena 14. avgusta 2020 – ITD in Danske Fragtmænd/Komisija
      (Zadeva T-525/20)
      (2020/C 390/55)
      Jezik postopka: angleščina
      
         Stranke
      
      
         Tožeči stranki: ITD, Brancheorganisation for den danske vejgodstransport (Padborg, Danska) in Danske Fragtmænd A/S (Åbyhøj, Danska) (zastopnik: L. Sandberg-Mørch, odvetnik)
      
         Tožena stranka: Evropska komisija
      
         Predlog
      
      Tožeči stranki Splošnemu sodišču predlagata, naj:
      
                  —
               
               
                  Sklep Evropske komisije C(2020) 3006 final z dne 12. maja 2020 v zadevi s področja državne pomoči SA. 52489 (2018/FC) – Danska, in v zadevi s področja državne pomoči SA. 52658 (2018/FC) – Švedska (zatrjevana državna pomoč družbi PostNord Logistics) razglasi za ničen in
               
            
                  —
               
               
                  Komisiji naloži plačilo stroškov tožečih strank.
               
            
         Tožbeni razlogi in bistvene trditve
      
      V utemeljitev tožbe tožeči strank navajata en tožbeni razlog, in sicer, da je Komisija kršila svojo obveznost uvedbe formalnega postopka preiskave.
      
                  —
               
               
                  Tožeči stranki se sklicujeta na dokaze o resnih težavah, ki se nanašajo na trajanje in okoliščine postopka predhodne preučitve;
               
            
                  —
               
               
                  Tožeči stranki se poleg tega sklicujeta na nezadostno in nepopolno analizo, ki jo je tožena stranka opravila glede pripisljivosti kapitalske injekcije in zlasti na:
                  
                              —
                           
                           
                              nezadostno in nepopolno analizo, ker se Komisija ni oprla na točne, zanesljive in dosledne podatke;
                           
                        
                              —
                           
                           
                              resne težave, ki jih izkazuje dejstvo, da je Komisija storila napako, ko je ugotovila, da je odločitev o odobritvi kapitalske injekcije sprejela družba PostNord Group AB in ne družba PostNord AB;
                           
                        
                              —
                           
                           
                              resne težave, ki jih izkazuje dejstvo, da je Komisija storila napako, ko je ugotovila, da odločitve uprave družbe PostNord AB o odobritvi kapitalske injekcije ni mogoče pripisati danski in švedski državi.
                           
                        
            
                  —
               
               
                  Tožeči stranki se nazadnje sklicujeta na nezadostno in nepopolno analizo glede navzkrižnega subvencioniranja stroškov družbe PostNord Logistics s strani družbe Post Danmark A/S.